钦定古今图书集成/明伦汇编/氏族典/第383卷 > 李希宗〈兄长钧 希远〉
## 钦定古今图书集成/明伦汇编/氏族典/第383卷 > 李希宗〈兄长钧 希远〉

按《魏书李顺传》：“顺子式，式子宪，宪子希远，字景冲，早
卒。子祖悛袭祖爵，齐受禅，例降。希远兄长钧，兴和中
梁州骠骑府长史。希远第二弟希宗，字景元，出后宪
兄。性宽和，仪貌雅丽，涉猎书传，有文才。起家太尉参
军事，累迁散骑常侍、中军大将军、金紫光禄大夫。希
宗以人望兼美，深见礼遇，出行上党太守。寻而遘疾”，
兴和二年卒于郡，赠司空，谥“文简。”

===李希仁===按《魏书李顺传》：“希宗弟希仁，字景山，武定末，国子祭
酒，兼给事黄门侍郎。”